Plejecentret i Pandrup havde mandag livekoncert i haven for centrets beboere. Plejecentret havde sagt ja-tak til et tilbud, fra musikeren Peter Olsen, om at komme ud på centret og spille for beboerne ganske gratis. Siden Coronaepidemien har ramt landet, har plejecentret været lukket land for besøgende, så tilbuddet faldt på et tørt sted. - Vi er ellers et meget åbent plejecenter, der har mange frivillige og besøgende og pårørende hele tiden. Men i de her tider, sker der ikke så meget. Og så var det vi tænkte, at nu bliver der godt vejr, så skal vi gøre noget andet.

Opsummering:
Efter flere uger uden besøgende, var det et højdepunkt for plejehjemmets beboere såvel som personale, da der mandag var koncert i haven.